ومن فترة ابتدت تحصل مشاكل عائلية بينها وبين جوزها أبوحسين وكنا بنصالحها أنا وأختى وجوز أختى الشيخ عودة سرداح، ويوم الجمعة اللى فاتت 7 سبتمبر حوالى العاشرة مساء كنت رايحة أنا وأختى نادية وولادها عند السوق بتاع منطقة المستقبل علشان نشترى حاجات للبيت، وهناك قابلنا جوز أختى الشيخ عودة وكان معاه أبوحسين وسألناهم كنتو فين؟ قال لنا: أبوحسين كان تعبان وأنا كنت موديه المستشفى يتعالج والدكتور كتب له علاج وكان جاى يشتريه من الصيدلية، وسألنا إن كنا عايزين نروح ولا نيجى معاه نوصل أبوحسين وبعد كدا نروّح؟ فقلنا له نيجى معاك ونروح نسهر عندهم فى البيت وبعد كدا نروّح سوا، وفعلاً رُحنا على بيت أبوحسين وفتحت لنا منال مراته ودخلنا وقعدنا وهى كانت عاملة كشرى وغرفت لنا ناكل وأكلنا، وأبوحسين دخل على الأوضة يستريح وياخد الدوا.. وبعد كدا خرج قعد معانا وكان بيقول إنه عاوز يروح على بلده فى الصعيد والشيخ عودة قاله إزاى تروح البلد وتسيب عيالك ومراتك؟ قال له: أنا هروح آخد ورثى من إخواتى وأرجع تانى على هنا وبعد كدا إحنا قمنا روّحنا على البيت».